Notum sit omnibus futuris et presentibus quod Lebaudus li Neverneis et fratres ejus, Stephanus et Lambertus et Beraldus, concesserunt Deo et sancte Marie de Firmitate omnem terram quam tenebant in parrochia sancti Ambrosii ab Ulrico de Baissei et Bernardo Sancti Ambrosii et habuerunt inde quinque solidos. Hujus rei testes: Brunus de Peirola, Amanevis, Richardus, filius Johanne Begesse, Robertus Guillelmus.